CELEX: 32018R1208
Language: da
Date: 2018-08-27 00:00:00
Title: Kommissionens gennemførelsesforordning (EU) 2018/1208 af 27. august 2018 om tarifering af visse varer i den kombinerede nomenklatur

30.8.2018   
               
               
                  DA
               
               
                  Den Europæiske Unions Tidende
               
               
                  L 220/4
               
            
         KOMMISSIONENS GENNEMFØRELSESFORORDNING (EU) 2018/1208
         af 27. august 2018
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
                  
               
                     (2)
                  
                  
                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 27. august 2018.
            
               
                  På Kommissionens vegne
               
               
                  For formanden
               
               Stephen QUEST
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering
                        (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        Et sensorbaseret elektrisk analogt apparat (en såkaldt »oxygenanalysator«), som måler ca. 240 × 220 × 200 mm og vejer ca. 4,3 kg.
                        Apparatet anvender coulometrisk teknologi til at påvise og måle oxygen og paramagnetisk teknologi til at foretage en nøjagtig måling af andelen af oxygen i rene gasstrømme og miljøer med flere gasser. Apparatet har en LCD-skærm til at fremvise måleresultaterne. De har også en lydalarm og en visuel alarm samt analoge og digitale udgange og tovejs seriel kommunikation.
                        Apparatet anvendes i industriel gasforabejdning og kvalitetskontrol.
                     
                     
                        9027 10 10 
                     
                     
                        Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur og teksten til KN-kode 9027 , 9027 10  og 9027 10 10 .
                        Apparatet har egenskaber og funktioner som et apparat til fysisk eller kemisk analyse (gas- eller røganalyseringsapparater) under pos. 9027 . Se også Forklarende Bemærkninger til HS, pos. 9027 , første afsnit, punkt 8, som dækker elektriske gas- eller røganalyseringsapparater til bestemmelse og måling af gasindhold, der anvendes til at analysere brandbare eller brændte gasser i koksovne, gasværker, højovne, osv.
                        Tarifering under pos. 9026  som instrumenter og apparater til måling eller kontrollering af strømningshastighed, standhøjde, tryk eller andre variable størrelser i væsker eller gasser er undtaget, idet apparater til fysisk eller kemisk analyse er dækket mere specifikt under pos. 9027  (se også Forklarende Bemærkninger til HS, pos. 9026 , første afsnit, undtagelse (d)).
                        Apparatet er et sammensat produkt, jf. almindelig tariferingsbestemmelse 3 b), og det skal tariferes efter den komponent, der giver produktet dets væsentligste karakter. Påvisning og måling af oxygen i en gas anses for at være den funktion, der giver apparatet dens væsentligste karakter.
                        Apparatet skal derfor tariferes under KN-kode 9027 10 10  som elektronisk gas- eller røganalyseringsapparat.